O‘zbekiston U-16 termasidan atayin gol o‘tkazib yuborgan KXDR darvozaboni va bosh murabbiyi 1 yilga futboldan chetlatildi

Osiyo futbol konfederatsiyasi Tartib-intizom qo‘mitasi o‘smirlar o‘rtasidagi Osiyo chempionati guruh bosqichi 3-tur doirasida kechgan O‘zbekiston – KXDR (3:1) uchrashuvida yuzaga kelgan vaziyat borasidagi qarorini e’lon qildi, deb xabar bermoqda O‘FF matbuot xizmati.

 Kadr: YouTube
O‘zbekiston o‘smirlar terma jamoasi darvozaboni Jasurbek Umrzoqov o‘yinning 49-daqiqasida sheriklarini oldinga boshlash uchun to‘pni tepib yuborgan edi. Raqib jarima maydoni tomon uchib ketayotgan to‘pni qaytarish uchun esa koreyalik darvozabon Jan Pak Xo yugurib chiqdi va to‘p uning ustidan o‘tib ketdi. To‘pga yetib olmoqchi bo‘lgan posbon yiqildi hamda o‘z darvozasidan gol o‘tkazib yubordi.
Mazkur vaziyat OFK komissiyasi tomonidan o‘rganib chiqildi va koreyalik posbon golni atayin o‘tkazib yuborgan deb topildi.
Shundan so‘ng, OFK KXDR U-16 terma jamoasi bosh murabbiyi Yung Jong Su, darvozabon Jan Pak Xo hamda Shimoliy Koreya futbol assotsiatsiyasini aybdor deb topib, quyidagi jazolarni belgiladi.
KXDR o‘smirlar terma jamoasi bosh murabbiyi va darvozabonning diskvalifikatsiyasi ularning 2017-yilda o‘tkaziladigan o‘smirlar o‘rtasidagi Jahon chempionatida ishtirok eta olmasligini bildiradi.